Thékes István (oktatáskutató) – Wikipédia
Thékes István (oktatáskutató)
Ez a szócikk az oktatáskutatóról szól. Hasonló címmel lásd még: Thékes István (egyértelműsítő lap).
Szülei Thékes István
Baptist University (1996–2000)
Szegedi Tudományegyetem (1995–2002)
Thékes István (Szeged, 1976) oktatáskutató, nyelvtanár, a Gál Ferenc Főiskola[1] adjunktusa, korosztályos válogatott teniszező.
Szegeden a Ságvári Gimnáziumban érettségizett. 1985-től teniszezett versenyszerűen és korosztályos válogatottságig jutott. Egyetemi éveit Szegeden kezdte meg az akkori József Attila Tudományegyetem Bölcsészettudományi Karán angol-olasz szakos hallgatóként 1995-ben. A következő évben teniszezőként sportösztöndíjat nyert el az Egyesült Államok Missouri állambeli Southwest Baptist Universityn, ahol 2000-ben angol szakos diplomát szerzett.[2] Az Egyesült Államokban egyetemi teniszezőkét háromszor nyert MIAA konferenciabajnokságot. Edzője John Bryant volt.
2002-ben a JATE jogutód intézményében a Szegedi Tudományegyetemen szerzett angol-olasz szakos mesterdiplomát.[3] Ebben az évben végezte el a teniszoktató képzést is, de a sportban ezt követően soha nem dolgozott és miután párosban 2000-ben országos egyetemi bajnokságot nyert, felhagyott az aktív versenyzéssel.
A szakmai pályája elején 2001-től egy nemzetközi nyelviskola-hálózat nyelvtanára, oktatásvezetője, módszertani trénere volt majd a romániai leányvállalat szakmai igazgatójaként kapott megbízást az olasz tulajdonostól.[4] A kommunikatív, szerepjátékokra, totális vizualizációra építő modern nyelvoktatás képviselője. Számos szakmai folyóiratban publikált tantermi eljárásokról. A nyelviskola-hálózatnál 13 évig dolgozott, annak megszűnéséig.[5] Angol nyelvet tanított külföldön például Szaúd-Arábiában és Spanyolországban.[6] Barcelonában 2010-ben szerezte meg a nemzetközi nyelvtanári licencet (TEFL International).
A neveléstudomány területén 2011-től végez empirikus pedagógiai kutatásokat, mikor is a Csapó Benő vezette SZTE Neveléstudományi Intézetének doktori ösztöndíjasa lett. Kutatási területe a szótanulás, a szótudás online mérése és a szótanulási stratégiák vizsgálata. Doktori értekezését[7] 2016. novemberében védte meg summa cum laude minősítéssel. Tudományos folyóiratokban és konferenciákon folyamatosan publikált.[8]
Thekes, Istvan (2016). An empirical study into Hungarian young learners’ English as a foreign language learning strategies. International Journal of Research Studies in Language Learning, 8(1),
Vígh, T., S Hrebik, O., Thékes, I. & Vidákovich, T. (2015). Fiatal nyelvtanulók német és angol alapszókincsének online diagnosztikus vizsgálata. In Csapó B.; Zsolnai A. (szerk.), Online diagnosztikus mérések az iskola kezdő szakaszában. (pp. 13-35). Budapest: Oktatáskutató és Fejlesztő Intézet.
Thékes, István (2015). Vízió és motiváció a nyelvoktatásban. Iskolakultúra, 25(2),123-125.
Thekes, Istvan (2014). Assessment of young learners' English as a foreign language vocabulary knowledge: Results of a diagnostic test with the Rasch model. In J. Horvath & P. Medgyes (szerk.), Studies in honour of Marianne Nikolov (pp. 87-100). Pécs: Lingua Franca Csoport.
↑ GFF Szeged
↑ Thékes István, önéletrajz
↑ Neveléstudományi Doktori Iskola
↑ Magyar angoltanár Szaúd-Arábiában
↑ A szegedi angoltanár, aki bejárja a világot
↑ Assessing Young Hungarian EFL Learners’ Vocabulary and Learning Strategies
↑ Thékes István publikációi
Szakmai önéletrajz Thékes István, edu.u-szeged.hu
A lap eredeti címe: „https://hu.wikipedia.org/w/index.php?title=Thékes_István_(oktatáskutató)&oldid=21513380”